**ŠIAULIŲ MEDELYNO PROGIMNAZIJA, kodas 190531037**

PATVIRTINTA

Šiaulių Medelyno progimnazijos direktoriaus 2018 m. gruodžio 31d.

 įsakymu Nr. V-377

**2019-2021 METŲ STRATEGINIS VEIKLOS PLANAS (38)**

**I SKYRIUS**

**VEIKLOS KONTEKSTAS**

Medelyno progimnazijos 2019-2021 metų strateginis veiklos planas rengiamas įgyvendinant Šiaulių miesto 2015–2024 metų strateginio plėtros plano ilgalaikio prioriteto - atviras, veržlus ir saugus miestas tikslą – užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę.

**Vizija -** moderni ir pažangi progimnazija, veikli ir tvari bendruomenė.

**Misija –** progimnazija**,** teikiantikokybiškąugdymą(si)\*[[1]](#footnote-1), sudaranti sąlygas ir galimybes išskleisti individualius gebėjimus, atvira kaitai ir atsakinga bendruomenė.

 **Veiksniai, lemiantys planuojamus pokyčius**

 **Išorinės aplinkos analizė**

**Politiniai – teisiniai veiksniai**

Šalies švietimo politika remiasi Valstybės pažangos strategija „Lietuvos pažangos strategija „Lietuva 2030”, Valstybine švietimo 2013-2022 metų strategija, Valstybės ilgalaikės raidos strategija, Europos mokymosi visą gyvenimą memorandumu, Europos Komisijos iškeltais svarbiausiais Europos Sąjungos šalių narių švietimo plėtotės siekiniais. Progimnazija jais vadovaujasi.

Progimnazijos veiklai įtakos turi Šiaulių miesto savivaldybės priimami sprendimai dėl miesto švietimo strategijos. Mokyklos veiklą reglamentuoja nuostatai, patvirtinti Šiaulių miesto savivaldybės tarybos 2017-11-09 sprendimu Nr. T-379. Mokyklos pagrindinė paskirtis – progimnazijos tipo progimnazija. Kitos mokyklos paskirtys: pagrindinės mokyklos tipo ligoninės mokykla, ikimokyklinio ugdymo grupės įstaiga darželis.

**Ekonominiai veiksniai**

Pagal mokinio krepšelio metodiką 1 mokiniui skiriama : PUG –862,60 Eur; 1-4 klasių – 1030,30 Eur; 5-8 klasių – 1313,77 Eur. Psichiatrijos ligoninės mokyklai skirtos lėšos: 1-4 klasių – 2058,75 Eur; 5-8 klasių – 2195,97 Eur; 9-10 klasių – 2333,18 Eur. Tuberkuliozės ligoninės mokyklai 1-4 klasių – 2782,83 Eur; 5-8 klasių – 3190,23 Eur; 9-10 klasių – 3442,66 Eur.

**Socialiniai veiksniai**

Siekiant pritraukti kuo daugiau mokinių, progimnazija aktyviai dalyvauja buriant Medelyno mikrorajono bendruomenę, glaudžiai bendradarbiauja su Medelyno seniūnija.

Lietuvos mokyklinio amžiaus vaikų pagrindiniai sveikatos sutrikimai yra: regos, endokrininės sistemos ir skeleto raumenų sistemos sutrikimai. Panaši situacija ir Šiaulių mieste bei Medelyno progimnazijoje. 2018-2019 mokslo metais progimnazijoje ugdosi be sveikatos sutrikimų – 16,18 % (95) mokiniai. Daugiausia mokiniams nustatyti regos sutrikimai 31,85% (187), endokrininės sistemos ligos 14,48 % (85) ir skeleto-raumenų sistemos sutrikimai 16,35 % (96). Mokinių, turinčių po kelis sveikatos sutrikimus, kasmet daugėja. Todėl, siekiant stiprinti mokinių sveikatą, progimnazijoje bus vykdomos sveikos gyvensenos, sveikatingumo programos bei projektai.

2018-2019 m. m. padidėjo nemokamai maitinamų mokinių skaičius (nemokamus pietus gauna 64 mokiniai, 6 skiriami pusryčiai). Padaugėjo socialinės rizikos šeimose augančių vaikų  (8 vaikai, buvo - 7 vaikai).

Progimnazijoje ugdomi 97 specialiųjų ugdymosi poreikių turintys mokiniai: priešmokyklinio ir pradinio ugdymo klasėse mokosi 73 mokiniai, o pagrindinio ugdymo klasėse – 24 mokiniai. Specialiojo pedagogo pagalba teikiama 23 mokiniams, logopedo pagalba – 49 mokiniams, logopedo ir specialiojo pedagogo – 17 mokinių, logopedo konsultacijos rekomenduojamos 8 mokiniams. Nedideli specialieji ugdymosi poreikiai nustatyti 70 mokinių, vidutiniai – 22, dideli – 5. Pagal bendrąsias programas ugdomi 81 mokiniai, pagal pritaikytas – 13, pagal individualizuotas – 3.

**Technologiniai veiksniai**

Inovatyvių metodų taikymas reikalauja vis daugiau naudoti modernias technologijas. Tobulinama ir plėtojama bibliotekos informacinio centro veikla.

Informacinių technologijų plėtra padeda ugdymo procesą pritaikyti mokiniams turintiems skirtingus poreikius ir gebėjimus. Sustiprėjo mokinių motyvacija, kūrybiškumo, iniciatyvumo aktyvinimas pamokoje

**Teisinė bazė**

Šiaulių Medelyno progimnazija savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Vaiko teisių konvencija, Lietuvos Respublikos Vyriausybės nutarimais, Valstybės švietimo sistemą reglamentuojančiais teisės aktais, Šiaulių miesto teisės aktais, kitais teisės aktais bei šių dokumentų pagrindu parengtais Medelyno progimnazijos nuostatais.

**Vidinės aplinkos analizė**

**Organizacinė struktūra**

Medelyno progimnazija dirba pagal trijų lygmenų valdymo struktūros modelį: I – direktorius, II – 2 direktoriaus pavaduotojai ugdymui, 1 direktoriaus pavaduotojas ūkio reikalams, darbų vadovas, III – neformaliojo švietimo koordinatorius. Yra keturi savivaldos organai: progimnazijos taryba, mokytojų taryba, mokinių parlamentas ir tėvų aktyvas/forumas. Savivaldos institucijos dalyvauja sprendžiant ir tobulinant ugdymo proceso, socialinius ir kitus progimnazijos veiklos klausimus.

 2018-2019 m. m. ugdomi 587 mokiniai/vaikai, 24 klasių komplektai ir  III modelio 2 priešmokyklinio ugdymo grupės. 1-4 klasėse mokosi 288 mokiniai, 5-8 klasėse - 261 mokinys, 38 vaikai ugdomi - priešmokyklinio ugdymo grupėse. Progimnazijoje vykdomos priešmokyklinio, pradinio ugdymo ir pagrindinio ugdymo pirmos  dalies bei pritaikytos ir individualizuotos pradinio ir pagrindinio ugdymo pirmos dalies programos, taip pat organizuojamas pradinio ir pagrindinio ugdymo programų įgyvendinimas  viešosios įstaigos Respublikinės Šiaulių ligoninės Tuberkuliozės ir plaučių ligų klinikos Vaikų tuberkuliozės skyriaus 1-10 ligoninės klasėse (Vinco Kudirkos g. 97, Šiauliai) ir viešosios įstaigos Respublikinės Šiaulių ligoninės Psichiatrijos klinikos Vaikų ir paauglių psichiatrijos centro 1-10 ligoninės klasėse (Architektų g.77, Šiauliai).

**Žmogiškieji ištekliai**

 Progimnazijos administracijoje yra: direktorius, 2 pavaduotojai. Mokykloje dirba 47 pedagogai: 44 moterys ir 3 vyrai. Iš jų kvalifikacines kategorijas įgijo: 7-mokytojo, 16-vyresniojo mokytojo, 23-mokytojo metodininko, 1 eksperto. Pedagogai aktyviai dalyvauja kvalifikacijos tobulinimo seminaruose, studijose, projektuose. Patys rašo kvalifikacijos tobulinimo programas, veda seminarus, organizuoja konferencijas. Kursuose įgytas žinias mokytojai sėkmingai pritaiko ugdymo procese.

 Mokykloje dirba socialinis, specialusis pedagogas, logopedas, socialinių kompetencijų ugdymo veiklų koordinatorius, profesinio orientavimo konsultantas,  bibliotekos vedėjas,  sekretorius. Visuomenės sveikatos priežiūros specialistas finansuojamas iš savivaldybės biudžeto lėšų (1/3 dalis) ir iš privalomojo draudimo fondo (2/3 dalys).

Dirba 5 aplinkos darbuotojai, kurie yra įtraukiami į progimnazijos bendruomenės veiklą. Progimnazijos kolektyvas susitelkęs, dirba racionaliai ir siekia geresnių rezultatų.

**Planavimo sistema**

Medelyno progimnazija savo veiklą planuoja rengdama trejų metų strateginį veiklos planą, kuris kasmet yra koreguojamas; metinį veiklos planą; mokslo metų ugdymo planą; dalykų teminius planus; programas. Į veiklos planavimą įtraukiama visa progimnazijos bendruomenė. Mokyklos veikla planuojama programiniu principu, t. y. strateginiame plane numatomos priemonės/programos yra metinio veiklos plano sudedamosios dalys. Yra parengtos 4 bendrąjį ugdymo turinį papildančios programos ir 3 mokyklos veiklos organizavimo programos: „Mokinių bendrųjų kompetencijų ugdymo(si) programa”, „Pagalbos mokiniui ir šeimai programa”, ,,Gabių ir talentingų mokinių ugdymo(si) programa”, „Pirmųjų, penktųjų klasių ir naujai atvykusių mokinių adaptacijos programa”, „Medelyno progimnazijos edukacinių erdvių atnaujinimo programa”, ,,Vadovų, mokytojų ir pagalbos specialistų kompetencijų ugdymo programa”, ,,Mokyklos, šeimos bei socialinių partnerių bendradarbiavimo programa“.

Finansinę ir ūkinę veiklą progimnazija planuoja rengdama Ugdymo proceso (Mokinio krepšelio, toliau – MK, 95 %) ir aplinkos užtikrinimo bendrojo ugdymo mokyklose programos sąmatą, apie jos vykdymą informuojama progimnazijos bendruomenė. Yra stiprinama stebėsenos sistema, padedanti numatyti progimnazijos veiklos gerinimo prioritetus, uždavinius.

**Finansiniai ištekliai**

Progimnazijos veikla yra finansuojama iš valstybės ir savivaldybės biudžetų pagal asignavimų valdytojo patvirtintą sąmatą. Racionalus MK lėšų paskirstymas progimnazijai sudaro galimybes tinkamai organizuoti ugdymo procesą: pagerėjo mokyklos materialinė bazė, netrūko darbo užmokesčio lėšų, mokytojai turėjo galimybę tobulinti kvalifikaciją. Papildomos lėšos pritraukiamos iš įvairių laimėtų programų, projektų ir 2% gyventojų pajamų mokesčio paramos, rėmėjų.

Kryptingai naudojami finansiniai ištekliai, Europos Sąjungos ir kitos lėšos suteikė galimybę modernizuoti mokymo bazę.

**Ryšių sistema, informacinės ir komunikavimo sistemos.**

Progimnazijoje mokymo(si) procese naudojami IT technologijos: informatikos kabinete 33, įvairių dalykų kabinetuose 105, mokyklos bibliotekoje 27, mokyklos administracijos patalpose 7 kompiuteriai, 95 planšetiniai kompiuteriai, 36 projektorių, 11 interaktyvių lentų, [interaktyvūs kubai "iMO"](https://www.lantel.lt/svietimui/interkatyvus-kubai-imo/), televizorius fojė. Mokykloje visi kompiuteriai turi prieigą prie interneto

Informacija platinama elektroniniu paštu ir talpinama mokyklos internetinėje svetainėje [www.medelynoprogimnazija.lt](http://www.medelynoprogimnazija.lt) **.** Progimnazija naudojasi mokinių ir pedagogų duomenų registrais.Švietimo stebėsenos duomenys tvarkomi RŠVIS (regioninėje švietimo valdymo informacinėje sistemoje). Ugdomasis procesas fiksuojamas elektroniniame dienyne „Mano dienynas”.

Progimnazija turi 100 Mbps spartumo optinį interneto ryšį. Veikia biblioteka, 2 skaityklos, kur įrengtos kompiuterizuotos darbo vietos mokiniams ir mokytojams. Progimnazijoje moderniausių ugdymo priemonių diegimas padeda užtikrinti ugdymo kokybę.

**Vidaus darbo kontrolė**

Mokykloje vykdomas veiklos kokybės įsivertinimas, kurį atlieka mokyklos pedagogų darbo grupė. Mokyklos finansinę veiklą kontroliuoja Valstybės kontrolės įgaliotos institucijos ir Šiaulių miesto savivaldybės įgalioti asmenys. Mokyklos veiklą prižiūri miesto Savivaldybės administracijos Švietimo skyrius nustatyta tvarka. Bendrosios švietimo politikos vykdymą prižiūri Švietimo ir mokslo ministerija.

**SSGG analizė**

**Stiprybės**

* Teikiama kokybiška pedagoginė ir socialinė pagalba mokiniams.
* Mokykla yra paskirta mokyti mokinius VšĮ Respublikinės Šiaulių ligoninės klasėse.
* Mokiniams siūlomos įvairios neformaliojo ugdymo programos saviraiškos poreikiams tenkinti.
* Tikslingai vykdomas mokinių karjeros planavimas ir socialinių kompetencijų ugdymas.
* Mokyklos partnerystė ir tikslinga projektinė veikla tenkina bendruomenės lūkesčius.

**Silpnybės**

* Įvairių ugdymo metodų, aktyvinančių mokinių veiklą pamokoje, parinkimas ir panaudojimas.
* Mokymo(si) diferencijavimas ir individualizavimas skirtingų gebėjimų ir poreikių mokiniams.
* Mokinių išmokimo stebėjimas, vertinimas ir įsivertinimas pamokose.

**Galimybės**

* Pamokos kokybės atitiktis kiekvieno vaiko sėkmei,
* Vaiko saugumo užtikrinimas, vykdant prevencijos programos, tobulinant edukacines erdves.
* Kompetencijų ugdymo programų integravimas į formalųjį ir neformalųjį švietimą.
* Aktyvus tėvų įtraukimas į ugdymo procesą.

**Grėsmės**

* Išlieka laisvų vietų pavienėse klasėse problema.
* Dalis tėvų atsiriboja nuo vaikų problemų, kylančių mokykloje.
* Rizikos grupės ir nerimą keliančių vaikų netinkamas elgesys įtakoja ugdymo(si) rezultatus.

**II SKYRIUS**

**TIKSLAS (kodas 01)**

 **UGDYMO PROCESO ORGANIZAVIMAS, SUDARANT GALIMYBES MOKINIŲ GEBĖJIMAMS ATSISKLEISTI**

Įgyvendinant pradinio ir pagrindinio ugdymo pirmos dalies programas bei pritaikytas ir individualizuotas pradinio ir pagrindinio ugdymo pirmos dalies programas, bus siekiama ugdymo turinį pritaikyti įvairių poreikių mokiniams, jį tobulinti aktyviai naudojant IKT ir įvairius informacijos šaltinius.

Mokymui VšĮ Respublikinės Šiaulių ligoninės Tuberkuliozės ir plaučių ligų klinikos bei Vaiko ir motinos klinikos vaikų ir paauglių psichiatrijos centro klasėse organizuoti skiriamos Valstybės biudžeto lėšos. Mokytojai dirba pagal Medelyno progimnazijos ligoninės mokyklos ugdymo planą, vykdo lankomumo ir pažangos apskaitą.

Tikslo rezultatovertinimo kriterijai:

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2018-ųjų metųFaktas | 2019-ųjų metų | 2020-ųjų metų | 2021-ųjų metų |
| 1.Mokinių, baigusių pradinio ugdymo programą, dalis ( % ). | 100% | 100% | 100% | 100 % |
| 2.Mokinių, tęsiančių ugdymąsi pagal pagrindinio ugdymo pirmos dalies programą, dalis (%). | 99% | 100% | 100% | 100% |
| 3.Optimalus mokinių skaičius. |  587 | 592 | 600 | 600 |
| 4. Metinis mokinių skaičiaus vidurkis ligoninės mokykloje. | 23 | 23 | 23 | 23 |
| 5. Pamokų, kuriose aktyviai taikomos IKT ugdymo priemonės, dalis (%).  | 80% | 82% | 85% | 85 % |
| 6.Pedagogų, tobulinančių dalykines kompetencijas, dalis (%).  |  95% | 98% | 100% | 100 % |
| 7.Mokymų, tobulinant pedagogų asmenines kompetencijas, skaičius  | 3 |  3 | 3 | 3 |

**III SKYRIUS**

1. **TIKSLUI ĮGYVENDINTI SKIRTI UŽDAVINIAI IR PRIEMONĖS**

# Uždavinys. Ugdymo proceso tobulinimas, taikant aktyviuosius mokymo(si) būdus ir priemones, gerinant mokinių pasiekimus.

Gerinant ugdymo kokybę, sėkmės rodikliu bus mokinių ugdymo(si) rezultatai, naujai atvykusiems mokiniams – sėkminga adaptacija bei mokytojų gebėjimas suteikti reikiamą pedagoginę, informacinę, psichologinę, socialinę ir specialiąją pedagoginę pagalbą.

Mokykloje nuolat atnaujinama IKT bazė, bei naujų erdvių įkūrimas ugdymo(si) kokybei gerinti padės pritraukti daugiau mokinių į mokyklą, gerinti mokinių mokymo(si) pažangą.

Siekiant užtikrinti įvairių poreikių mokinių kokybišką ugdymą, švietimo pagalbą mokykloje teikia Vaiko gerovės komisija. Ši komisija atlieka specialiųjų ugdymosi poreikių (SUP) mokinių pradinį pedagoginį įvertinimą ir organizuoja jų ugdymą, konsultuoja mokinių tėvus (globėjus), mokytojus. Teikia ugdymo proceso dalyviams, ugdantiems specialiųjų poreikių mokinius, rekomendacijas dėl švietimo pagalbos, ugdymo programų pritaikymo ir individualizavimo.

Teikiant sistemingą ir veiksmingą švietimo pagalbą kiekvienam vaikui vykdoma žemų mokinių pasiekimų stebėsena ir numatomos priemonės jiems mažinti bei pagalbos teikimo vaikui/mokiniui veiksmingumo vertinimo, pamatavimo tvarka. Mokykloje sukurta “Pagalbos mokiniui ir šeimai programa”, kuri užtikrina savalaikį ir kryptingą modelio įgyvendinimą.

**PRIEMONĖS**

***01.01.01. Ugdymo turinio perteikimas, ugdant mokinių kritinį mąstymą.***

Įgyvendinant bendrąsias ugdymo programas, ypatingas dėmesys bus skiriamas kritinio mąstymo ugdymui, kaip vienam iš svarbiausių įgūdžių demokratinėje visuomenėje. Mokytojams naudojant aktyviuosius mokymo būdus, metodus ir strategijas, mokiniai bus skatinami kurti atvirą, atsakingą bendravimo aplinką įvairiais mokymosi lygiais, kūrybiškai naudojant informaciją, lanksčiai, originaliai mąstyti ir kartu veikti aptariant problemas, priimant sprendimus bei iššūkius. Ugdymo proceso efektyvinimui bus tikslingai panaudojamos mokinio krepšelio (MK) lėšos.

2019 m. pedagoginio personalo darbo užmokesčiui reikėtų – 542,3 tūkst. Eur., socialiniam draudimui – 8,1 tūkst. Eur., pedagogų kvalifikacijos kėlimui – 4,5 tūkst. Eur.,kitoms prekėms ir paslaugoms įsigyti - 14,6 tūkst. Eur iš jų: mokinių pažintinei veiklai ir profesiniam orientavimui – 2,5 tūkst. Eur, vadovėliams ir mokymo priemonėms atnaujinti – 12,1 tūkst. Eur IT technologijų prekių ir paslaugų įsigijimo išlaidoms– 3,5 tūkst. Eur. Iš viso ugdymo proceso užtikrinimui reikia 573,0 tūkst. Eur.

***01.01.02. Ugdytinių pasiekimų gerinimas, siekiant individualios vaiko pažangos.***

Mokykloje sukurta individualios vaiko pažangos fiksavimo ir stebėsenos sistema, kuri skatina vaiko sėkmės kelyje dalyvauti visą mokyklos bendruomenę : tėvus/globėjus, mokytojus ir mokinius. Jau nuo pirmos klasės mokiniai pildydami Individualios pažangos dienoraščius, ne tik planuoja dalykinę pažangą, bet ir reflektuoja asmeninius siekius. Sukurtos modernios edukacinės aplinkos padeda tiek mokytojams, tiek mokiniams geriau įsisavinti ugdymo turinį ir siekti geresnių rezultatų.

Mokykloje nuolat analizuojama Nacionalinio mokinių pasiekimų patikrinimo rezultatai (toliau-NMPP), mokytojų tarybos posėdžiuose priimami sprendimai dėl minėtų rezultatų gerinimo, siekiant sumažinti mokinių, nepasiekusių NMPP metu patenkinamojo lygio, skaičių.

Ypatingas dėmesys skiriamas mokiniams besigydantiems ligoninės klasėse. Įgyvendinant bendrąsias ugdymo programas VšĮ Respublikinės Šiaulių ligoninės Tuberkuliozės ir plaučių ligų klinikos bei Vaiko ir motinos klinikos vaikų ir paauglių psichiatrijos centro klasėse atsižvelgta į mokinių individualius gebėjimus. Jiems teikiama individuali pagalba, vykdomos ligoninės personalo ir mokytojų apskritojo stalo diskusijos dėl besigydančių mokinių ugdymo(si) organizavimo , motyvavimo ir vertinimo tobulinimo.

Medelyno progimnazijos ugdymo plane mokymui ligoninės klinikos klasėse organizuoti yra išskirtas atskiras skyrius, klasės formuojamos pagal sergančių mokinių skaičių arba teikiamos konsultacijos. Mokymui ligoninėje iš Valstybės biudžeto reikėtų lėšų: 2019 m. pedagoginio personalo darbo užmokesčiui reikėtų – 50,7 tūkst. Eur, socialiniam draudimui – 0,8 tūkst. Eur, kitoms prekėms ir paslaugoms įsigyti – 0,8 tūkst. Eur iš jų: vadovėliams ir mokymo priemonėms – 0,7 tūkst. Eur mokinių pažintinei veiklai ir profesiniam orientavimui – 0,1 tūkst. Eur, pedagogų kvalifikacijos kėlimui – 0,2 tūkst. Eur, IT technologijų prekių ir paslaugų įsigijimo išlaidoms– 0,2 tūkst. Eur. Iš viso ugdymo proceso užtikrinimui reikia – 52,7 tūkst. Eur. Taip pat reikėtų valstybės dotuojamų lėšų mokymo ligoninėje administravimui: darbo užmokesčiui - 1,3 tūkst. Eur ir socialiniam draudimui – 0,4 tūkst. Eur. Viso dotacijos lėšų 1,7 tūkst. Eur.

***01.01.03. “Pagalbos mokiniui ir šeimai programos” įgyvendinimas.***

Teikiant sistemingą ir veiksmingą švietimo pagalbą kiekvienam vaikui, didelis dėmesys teikiamas priešmokyklinio ugdymo grupių vaikams, turintiems kalbos ir komunikacijos sunkumų, socialinės atskirties šeimoms ir šeimoms globojančioms vaikus, vaikams, turintiems mokymosi sunkumų ir stokojantiems motyvacijos. Mokykloje sukurta pagalbos šeimai ir mokiniui sistema padeda spręsti iškilusias problemas bei siekiant mokymosi pažangos. Mokykloje parengtas Medelyno progimnazijos 1-8 klasių mokinių pažangos ir pasiekimų vertinimo tvarkos aprašas, kuriame įtvirtintos nuostatos dėl mokinių pažangos vertinimo, pagalbos teikimo po ligos ir kitais atvejais.

Tikslo siekimui svarbus efektyvus ir tikslingas ugdymo(si) aplinkos sudarymas. Ugdymo aplinkos išlaikymui 2018 m. planuojama 260,3 tūkst. Eur, iš jų darbo užmokesčiui – 166,8 tūkst. Eur, socialiniam draudimui – 2,5 tūkst. Eur, ryšių paslaugoms – 0,5 tūkst. Eur, materialiojo turto paprastojo remonto išlaidoms – 3,7 tūkst. Eur, kvalifikacijos kėlimui – 0,7 tūkst. Eur, komunalinėms paslaugoms – 36,0 tūkst. Eur iš jų: šildymui- 25,1 tūkst. Eur, elektros energijai – 7,5 tūkst. Eur, vandentiekiui ir kanalizacijai – 2,8 tūkst. Eur, šiukšlių išvežimo išlaidoms- 0,6 tūkst. Eur. Kitų prekių ir paslaugų įsigijimo išlaidoms – 50,1 tūkst. Eur. Lėšos bus naudojamos efektyviai.

Specialioji programa: išlaidos iš pajamų už atsitiktines paslaugas planuojama komunalinėms paslaugoms -0,2 tūkst. Eur, kitoms prekėms ir paslaugoms įsigyti -1,1 tūkst. Eur. Iš viso – 1,3 tūkst. Eur.

Tėvų įmokos: išlaidos iš tėvų įmokų surinktų lėšų planuojama kitoms prekėms ir paslaugoms įsigyti -1,7 tūkst. Eur ir komunalinėms paslaugoms įsigyti – 1,0 tūkst. Eur. Iš viso – 2,7 tūkst. Eur.

# 01.02. Uždavinys. Mokyklos pedagogų kompetencijų, tėvų švietimo ir įtraukties į ugdymo procesą tobulinimas.

 Medelyno progimnazijoje sudarytos tinkamos sąlygos darbuotojų mokymuisi, bendradarbiavimui, asmeninių kompetencijų tobulinimui ir socializacijai. Teikiama informacinė, pedagoginė, psichologinė pagalba bendruomenės nariams. Organizuojamos tėvų, mokytojų, kitų progimnazijos darbuotojų apklausos, analizuojami jų rezultatai. Bus įgyvendinamos ,,Vadovų, mokytojų ir pagalbos specialistų kompetencijų ugdymo”, ,,Mokyklos, šeimosbei socialinių partnerių bendradarbiavimo” programos. Mokyklos pedagogai dalyvaus Šiaulių miesto savivaldybės administracijos ir Europos Sąjungos remiamuose projektuose.

**PRIEMONĖS**

***01.02.01. „Vadovų, mokytojų ir pagalbos specialistų kompetencijų ugdymo programos” įgyvendinimas.***

Pedagogų kvalifikacija yra lemiantis veiksnys užtikrinant progimnazijos veiklos kokybę. Todėl bus siekiama sudaryti sąlygas pedagogams tobulinti savo asmenines ir dalykines kompetencijas. 2019 m. mokytojų kvalifikacijai numatyta 4,5 tūkst. Eur MK lėšų ir 0,2 tūkst. Eur Ligoninės mokykloje lėšų.

Orientuojantis į progimnazijos prioritetus, strateginius tikslus ir uždavinius, bus nustatomi individualūs mokytojų kvalifikacijos tobulinimo(si) poreikiai, organizuojami mokymai visai bendruomenei, nuosekliai įgyvendinama Vadovų, mokytojų ir pagalbos specialistų kompetencijų ugdymo programa.

***01.02.02. ,,Mokyklos, šeimos bei socialinių partnerių bendradarbiavimo programos” įgyvendinimas.***

Programos įgyvendinimas ir plėtojimas užtikrins veiksmingą tėvų (globėjų) švietimą, informacijos sklaidą, socialinių partnerių įtraukimą į ugdymo procesą. Mokinių tėvai bus skatinami dalyvauti įvairiose vaikų ugdymo veiklose: forumuose, debatuose, renginiuose, viktorinose. Informavimas apie vaikų pasiekimus, pažangą, elgesį, lankomumą, progimnazijos veiklą vykdomas mokyklos internetinėje svetainėje, elektroniniame dienyne, organizuojant atvirų durų dienas, individualias konsultacijas ir k.t. Ypatingas dėmesys bus skiriamas individualiam tėvų (globėjų) pedagoginiam ir psichologiniam konsultavimui, vaikų auklėjimo, pedagogikos, psichologijos, sveikos gyvensenos, nusikalstamumo ir žalingų įpročių prevencijos klausimais. Tėvų dalyvavimas mokyklos tėvų saviugdos klubo, kompetencijų ugdymo veiklose.

Plėtodama išorinius tinklus, progimnazija organizuos naujus bei plėtos jau tradiciniais tapusius Medelyno mikrorajono bendruomenei skirtus renginius. Toliau bus glaudžiai bendradarbiaujama su Medelyno seniūnija, įgyvendinant socialinius projektus. Bus bendradarbiaujama su Medelyno ir Centro mikrorajonų socialiniais partneriais.

**IV SKYRIUS**

**TIKSLAS (kodas 02)**

**MOKINIŲ VEIKLUMO UGDYMAS(IS)**

Dauguma mokinių dalyvauja mokykloje organizuojamoje neformalaus švietimo veikloje, mokinių parlamento veiklose. Mokinių saviraiška, jų lyderystės, savanorystės skatinimas per socialinės veiklos organizavimą ir kompetencijų tobulinimą atveria naujas galimybes planuojant karjerą, padeda geriau pažinti save ir atskleisti individualius gebėjimus. Progimnazija ieško galimybių papildomam finansavimui įvairioms neformalioms veikloms vykdyti. Mokykla 2012-2014 m. dalyvavo ŠMM Švietimo aprūpinimo centro inicijuotame projekte „Lyderių laikas 2”, kurio vykdoma ir tęsiama iki šiol veikla skatina socialinių kompetencijų ugdymo sistemos Šiaulių mieste sukūrimą, tobulina socialinių kompetencijų ugdymą mokykloje, prisidedama prie pokyčių, kuriant Šiaulių miesto vaiko asmenybė ūgties koncepciją bei Šiaulių miesto vaikų asmenybės ūgties modelio įgyvendinimo tvarkos aprašą.

Progimnazijoje veikia pailginta dienos grupė - centras, kuriame lankosi vis daugiau vaikų. Sudaromos sąlygos vaikams aktyviai dalyvauti sprendžiant mokyklos veiklos organizavimo

klausimus, dalyvaujant mokinių parlamento veikloje. Medelyno progimnazija ir 8 klasių mokiniai tęsia tarptautinės DofE programos įgyvendinimą.

Mokykla aktyviai dalyvauja Erasmus + KA2 projektuose, kuriuose tiek pedagogai, tiek mokiniai tobulina savo asmenines ir dalykines kompetencijas, susipažįsta su skirtingomis įvairių šalių kultūromis.

Nuolat siekiama ugdyti mokinių gebėjimą pažinti save ir supančią aplinką, skatinti progimnazijos bendruomenę aktyviai dalyvauti prevencinių, socializacijos programų vykdyme, įvairiuose sveikatingumo ir aplinkosaugos projektuose.

Tikslo rezultatovertinimo kriterijai:

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2018-ųjų metųfaktas | 2019-ųjų metų | 2020-ųjų metų | 2021-ųjų metų |
| 1. Mokinių, dalyvaujančių neformaliojo vaikų švietimo veikloje mokykloje dalis. | 60% | 65% | 85% | 90% |
| 2. Lyderystės, socialinių ir asmeninių kompetencijų ugdymas, dalyvaujant socialinėje veikloje:- valandų skaičius vienam 5-8 klasių mokiniui;- valandų skaičius vienam 1-4 klasių mokiniui. |   15 7 | 158 | 209 | 2510 |
| 3. DofE programoje dalyvaujančių mokinių skaičius | 6 | 10 | 12 | 12 |
| 4. Puikiai ir labai gerai 5-8 klasėse besimokančių mokinių dalis (%). | 13% | 15% | 15% | 15% |
| 5. Socialiai aktyvių mokinių skaičius. | 250 | 300 | 300 | 350 |
| 6. Vykdomų Erasmus + KA2 projektų skaičius | 4 | 3 | 3 | 3 |

**V SKYRIUS**

**02 TIKSLUI ĮGYVENDINTI SKIRTI UŽDAVINIAI IR PRIEMONĖS**

## 02.01. Uždavinys. Mokinių saviraiškos poreikių tenkinimas.

Tobulinant mokinių užimtumą po pamokų, sukurta neformaliojo vaikų švietimo ir ugdymo sistema. Mokinių saviraiškai lavinti mokykloje veikia skirtingų veiklų būreliai: sveika gyvensena, sportas –11 val; intelektualinis ugdymas – 15 val., pilietinis ugdymas – 5 val., meno studijos ir kolektyvai – 13 val., vaikų ir jaunimo organizacijos, projektinė veikla – 3 val.

Mokinių mokymosi galimybės tobulinamos ugdymo procesą organizuojant skirtingų gebėjimų mokiniams.

**PRIEMONĖS**

***02.01.01. Neformaliojo švietimo paslaugų įvairovės sudarymas.***

Neformaliojo švietimo organizavimo tikslas – ugdyti mokinių asmenines, kūrybines, socialines kompetencijas bei tenkinti mokinių saviraiškos poreikius. Puoselėdami progimnazijos kultūrą, siekiame vaiko akademinių žinių, meninių gebėjimų lavinimo ir vertybinių nuostatų formavimo dermės. Neformaliojo švietimo veikloms organizuoti mokykla puoselėja tradicijas aktyviai dalyvauti miesto ir šalies renginiuose, konkursuose, parodose. Mokiniai skatinami patys organizuoti ir rengti įvairias šventes mikrorajono bendruomenei.

Medelyno progimnazijoje plėtojamas bendradarbiavimas su neformaliojo vaikų švietimo teikėjais, sudarant sąlygas jiems savo programas įgyvendinti mokykloje.

***02.01.02. Tarptautinių projektų galimybių plėtojimas.***

Progimnazijoje aktyviai vykdomi tarptautiniai Erasmus+ KA2 projektai. Projektas „My Little Europe“ (2016-2018 m.) užbaigtas sėkmingai, ataskaita įvertinta teigiamai. Projekto „School is Cool but IT Rules“ (2017-2019 m.) metu po 3 mokinius lankysis Rumunijoje, Čekijoje, Portugalijoje ir Ispanijoje. Projekto „Future Unique To US, Robotics and E-Learning“ (2018-2020 m.) po 6 mokinius lankysis Makedonijoje ir Portugalijoje. Projekto „Healthy steps to better future“ (2018-2020 m.) po 5 mokinius lankysis Italijoje, Graikijoje, Ispanijoje, Lenkijoje. Dalyvavimas tarptautiniuose projektuose atveria galimybes tobulinti mokinių ir mokytojų tarpkultūrinį pažinimą, asmenines ir dalykines kompetencijas.

## 02.02. Uždavinys. Gabiųjų mokinių ugdymo(si) tobulinimas

Siekiant kokybiško aukštą mokymosi motyvaciją turinčių mokinių ugdymo, įgyvendinama ,,Gabių ir talentingų mokinių ugdymo programa”. Programos turinys integruojamas į mokomųjų dalykų, modulių, pasirenkamųjų dalykų, neformaliojo švietimo programų turinį ir kitas progimnazijos veiklos sritis. Toliau plėtojami gabių mokinių gebėjimai ir polinkiai bei sudaromos palankios socialinės ir edukacinės ugdymo(si) sąlygos. Gabių mokinių ugdymui siūloma ankstyvasis anglų ir vokiečių kalbų ugdymas, prancūzų kalbos mokymasis integruojamas į dailės ir technologijų dalyko ugdymo turinį pradinėse klasėse.

**PRIEMONĖS**

***02.02.01. Edukacinių išvykų ir kitų veiklų plėtra gabiems mokiniams.***

Skatinant ir dar labiau motyvuojant mokinius siekti geresnių ugdymosi rezultatų, organizuojamos edukacinės išvykos 1-8 klasių mokiniams, kuriose jie praplės bendrąsias ir dalykines kompetencijas bei įgis naujų žinių. Sudaromos sąlygos susipažinti su unikaliomis gamtinėmis sąlygomis Lietuvoje.

Gabūs mokiniai skatinami dalyvauti miesto, šalies ir tarptautiniuose konkursuose, čempionatuose, varžytuvėse, kūrybiniuose projektuose, tiriamųjų veiklų rezultatus pristatyti konferencijose bei pasidalinti savo mokymosi patirtimi su kitų mokyklų mokiniais.

Komplektuojant 5-ąsias klases siūlomos ugdymo kryptys: inžinerinė, kalbų, menų ir bendroji. Įgyvendinant mokyklos ugdymo planą, skiriamos valandos krypčių stiprinimui.

***02.02.02. Mokinių socialinių kompetencijų ugdymo tobulinimas.***

 Mokykloje nuo 2013-09-01 įgyvendiname unikalųjį Medelyno progimnazijos mokinių socialinių kompetencijų ugdymo modelį. 5-8 klasių mokiniai ir juos mokantys mokytojai kuria programas, organizuoja veiklas ir lavina mokinių socialines kompetencijas, ugdo savanorystės idėjas. Programoje ugdomas mokinių sąmoningumas, pilietiškumas, skatinamas verslo, švietimo, NVO, kultūros ir mokslo bendradarbiavimas. Socialinių kompetencijų ugdymui skiriamos valandos pagal mokyklos ugdymo planą. Refleksijai fiksuoti išleistas mokinio pažangos dienoraštis, kuriame atsispindi individualios pažangos siekis, socialinių kompetencijų refleksijos, karjeros planavimo žingsniai.

 Veiksmingai ugdyti ir sudaryti sąlygas visiems mokiniams ugdytis karjeros kompetencijas, palaikyti mokinius jiems pažįstant, kuriant ir realizuojant save vykdoma ugdymo karjerai programa.

## 02.03. Uždavinys. Saugių ugdymo(si) sąlygų sudarymas

Įgyvendinant šį uždavinį, progimnazija ir toliau vykdys „Antro žingsnio“ programą, taikys Olweus (OPPP) strategijas, naudos įgytą metodinę medžiagą ugdymo procese. Siekdama formuoti mokinių gyvenimo įgūdžių kompetencijas mokykloje vykdoma neformaliojo švietimo programa „Emocinio ir fizinio lavinimo kūrybinės dirbtuvės“, prevencinė programa „Gyvai“. Siekiama kurti saugią fizinę ir psichologinę aplinką. Ugdant mokinių socialinius įgūdžius, progimnazijos bendruomenė skatinama aktyviai bendradarbiauti su socialiniais partneriais. Siekiant geriau pažinti naujai atvykusius bei pirmųjų klasių mokinius ir padėti jiems adaptuotis naujoje aplinkoje, įgyvendinama ,, Pirmųjų, penktųjų klasių ir naujai atvykusių mokinių adaptacijos programa”.

Užtikrinant mokinių užimtumą po pamokų, mokykloje sudaromos sąlygos Pailgintos dienos grupės veikloms.

**PRIEMONĖS**

***02.03.01. „Mokinių bendrųjų kompetencijų ugdymo programos” įgyvendinimas.***

Tęsdami programų „Antro žingsnio“, ,,Olweus”, sveikatos ugdymo bendrosios programos įgyvendinimą, į įvairias prevencines veiklas įtraukiama visa progimnazijos bendruomenė. Siekiama kurti saugią ir sveiką aplinką, ugdant mokinių psichologinį atsparumą žalingiems aplinkos veiksniams, skatinamas ir plėtojamas mokinių užimtumas, pasitelkiant socialinius partnerius bei nevyriausybines organizacijas. Mokiniams sudaromos sąlygos saviraiškos plėtojimui, taip jie įgis naujų žinių apie patyčių prevenciją, pagerės mokymosi pasiekimai ir didės pastangos mokytis. Siekiant užtikrinti bendrosios prevencinės veiklos veiksmingumą, ugdyti asmenis motyvuotus sveikai gyventi bei aktyviai veikti, į formalųjį bei neformalųjį ugdymą integruojamos: ,,Alkoholio, tabako ir kitų psichiką veikiančių medžiagų vartojimo prevencijos programa”, ,,Ugdymo karjerai programa”, ,,Pagrindinio ugdymo etninės kultūros bendroji programa”, ,,Žmogaus saugos bendroji programa”, ,,Sveikatos ir lytiškumo ugdymo bei rengimo šeimai bendroji programa”.

***02.03.02. Programos ,, Pirmųjų, penktųjų klasių ir naujai atvykusių mokinių adaptacija*” *įgyvendinimas.***

Adaptacinio laikotarpio programa padės mokiniams integruotis į progimnazijos bendruomenę, susipažinti su mokykla, jos vidaus tvarka. Programa siekiama sudaryti sąlygas ugdyti saugų, sveiką ir kūrybišką vaiką. Tėvai/globėjai supažindinami su progimnazijos prioritetais, formaliojo ir neformaliojo ugdymo programų vykdymu, progimnazijos tradicijomis, kultūra, pagalbos mokiniui sistema.

**VI SKYRIUS**

**TIKSLAS (kodas 03)**

**MOKYKLOS MATERIALINĖS IR TECHNINĖS BAZĖS STIPRINIMAS**

Siekiant ugdymo kokybės nuolat atnaujinama mokyklos materialinė techninė bazė. Progimnazijoje įgyvendinama Valstybės investicijų programa, kurios metu modernizuojama mokykla. Modernizavimo darbai vykdomi dalimis, todėl kasmet atnaujinamos, modernizuojamos mokyklos patalpos. Mokyklos bendruomenė telkiama prisidėti prie mokyklos edukacinių erdvių atnaujinimo ir remia mokyklą 2% gyventojų pajamų mokesčio dalimi. Mokykloje įgyvendinama ,,Medelyno progimnazijos edukacinių erdvių atnaujinimo programa”.

Tikslo rezultatovertinimo kriterijai:

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2018-ųjų metųfaktas | 2019-ųjų metų | 2020-ųjų metų | 2021-ųjų metų |
| 1. Kabinetų, kuriuose atliktas  |  |  |  |  |
| remontas ir atnaujinti baldai, skaičius.  | 6 | 3 | 3 | 2 |
| 2. Įrengtų naujų edukacinių erdvių skaičius. | 2 | 2 | 2 | 2 |
| 3. Atlikta Medelyno progimnazijos pastato rekonstrukcija (objektų skaičius) |  1 |  1  |  1 |  1 |

**VII SKYRIUS**

**03 TIKSLĄ ĮGYVENDINANTYS UŽDAVINIAI IR PRIEMONĖS**

# 03.01. Uždavinys. Užtikrinti mokyklos funkcionavimą.

Ugdymo kokybė priklauso ne tik nuo ugdymo turinio perteikimo kokybės, bet ir nuo sąlygų, kuriose mokomi ir lavinami mokiniai. Reikalavimai ugdymo sąlygoms nuolat kinta. Norint užtikrinti modernią ir saugią ugdymo aplinką, progimnazijai reikalingos lėšos modernizuoti ir gerinti patalpų būklę, atnaujinti baldus, diegti IKT ugdymo procese, kurti naujas erdves, skirtas poilsiui ir edukacijai.

**PRIEMONĖS**

***03.01.01. Progimnazijos higieninių sąlygų gerinimas.***

Norint užtikrinti saugias ir sveikas ugdymo(si) sąlygas, atitinkančias Lietuvos higienos normos HN 21:2017 reikalavimus, bus siekiama kas metai remontuoti patalpas, atnaujinti susidėvėjusius baldus, įrangą. Už 2017 metais skirtas lėšas įrengta atliekų tvarkymo konteinerių aikštelė, mokyklos vidaus kieme – vaikų žaidimo aikštelė. 2018 metais įrengta dviračių stovėjimo aikštelė šalia mokyklos.

***03.01.02. Mokyklos atnaujinimo/modernizavimo projekto įgyvendinimas.***

Mokykloje nuo 2014 metų įgyvendinamas pastato atnaujinimo/modernizavimo projektas, finansuojamas Valstybės investicijų programos lėšomis. Kasmet atnaujinamos edukacinės aplinkos, gerinamos higienos sąlygos mokykloje. 2018 metais baigti pastato išorės atnaujinimo/modernizavimo darbai. Įsisavinus projekto lėšas mokykla tapo patrauklesnė Medelyno mikrorajono bendruomenei. Numatytos lėšos pastato atnaujinimo/modernizavimo darbams 2019, 2020 ir 2021 metams bus skirtos mokyklos vidaus atnaujinimui.

Tikslinga mokyklos teritoriją aptverti tvora. Tam reikalinga 34,8 tūkst. Eur.

# 03.02. Uždavinys. Modernizuoti progimnazijos ugdymo bazę.

Mokykla turi 100 Mbps spartumo optinį interneto ryšį. Mokykloje įrengtas ir TEO belaidis internetas, įdiegtos 17 belaidžio interneto zonų, skirtingos mokiniams ir mokytojams. Kompiuterizuotos mokytojų darbo vietos leidžia laiku perteikti tėvams reikiamą informaciją elektroninio dienyno pagalba. Įrengtas informacinis centras, kuriame - 24 kompiuterizuotos darbo vietos. Dalykiniai kabinetai aprūpinti projektoriais ir ekranais, įrengti ir atnaujinti IKT priemonėmis informacinių technologijų kabinetai.

Siekiant užtikrinti kokybišką ugdymą, progimnazijos ugdymo bazę reikia pastoviai atnaujinti, įsigyti modernių technologijų ugdymo proceso aktyvinimui bei plėtoti edukacines aplinkas.

**PRIEMONĖS**

***03.02.01. „Medelyno progimnazijos edukacinių erdvių atnaujinimo programos*” *įgyvendinimas.***

Medelyno progimnazijos edukacinių erdvių atnaujinimo programa skirta tikslingai ir nuosekliai naudoti turimus išteklius ir planuoti lėšas edukacinių erdvių tobulinimui bei turtinimui. Programos įgyvendinimui didelės įtakos turi ugdymo aplinkos lėšos.

***03.02.02. Sporto aikštyno ir sporto takų atnaujinimo programos/projekto įgyvendinimas.***

Tobulinant edukacines erdves lauke buvo teikiama paraiška Šiaulių miesto savivaldybės administracijai dėl universaliosios dirbtinės dangos sporto aikštelės įrengimo. Pagerintos sąlygos organizuojant kūno kultūros pamokas. Planuojama rengti investicinį projektą dėl stadiono ir bėgimo takų sutvarkymo.

***03.02.03. Projekto „Mokyklų aprūpinimas gamtos ir technologinių mokslų priemonėmis“ įgyvendinimas.***

Medelyno progimnazija dalyvauja Europos Sąjungos struktūrinių fondų finansuojamame projekte „Mokyklų aprūpinimas gamtos ir technologinių mokslų priemonėmis“ (projekto kodas Nr.09.1.3-CPVA-V-704-02-0001). 2018 metais buvo gautos naujos priemonės pasaulio pažinimui pradinėse klasėse, 2019 metais naujomis priemonėmis bus aprūpinti 5-8 klasių gamtamokslinio ir technologijų ugdymo kabinetai.

**Veiklos plano priedai**

1. Šiaulių Medelyno progimnazijos 2019-2021 metų veiklos plano Švietimo prieinamumo ir kokybės užtikrinimo programos Nr. 08 tikslų, uždavinių, priemonių, priemonių išlaidų ir produkto kriterijų suvestinė, 4 lapai

 2. Finansavimo šaltinių suvestinė, 1 lapas.

SUDERINTA SUDERINTA

Šiaulių Medelyno progimnazijos Šiaulių miesto savivaldybės administracijos

Tarybos pirmininkė Švietimo, kultūros ir sporto departamento

 Švietimo skyriaus vedėja

Rima Striūgienė Edita Minkuvienė

2018- 2018-

1. *\*Kokybiškas ugdymas(is): nuolat gerėjantys mokymosi rezultatai, gabių vaikų pasiekimai, individualių gebėjimų pažanga, orientuota į savo gerovės kūrimą.* [↑](#footnote-ref-1)